באג קראודסטרייק 2024

סדרת מסכי המוות הכחול ב[[נמל התעופה לה גוארדיה]]
באג קראודסטרייק 2024 הוא באג בתוכנה מתוצרת חברת אבטחת המידע קראודסטרייק למערכות ההפעלה Microsoft Windows, שהופץ ב-19 ביולי 2024 בעדכון תוכנה לקוי, וכתוצאה ממנו הושבתו כ-8.5 מיליון מחשבים ברחבי העולם, מה שהוביל לשיבושים והשבתה של שירותים שונים בעולם.

== רקע ==
חברת קראודסטרייק היא חברת תוכנה המספקת שירותי אבטחת מידע למגזר העסקי שמטרתם להגן על מחשבים מפני מתקפות סייבר. אחד מרכיבי התוכנה בהן משתמשת החברה הוא חיישן לזיהוי חולשות אבטחה בשם Falcon Sensor, שמספק אבטחה לעמדות הקצה של העסק. החיישן הוא למעשה מנהל התקן המותקן ופועל ברמת ליבת מערכת ההפעלה של אותן עמדות המחשוב, ומטרתו לזהות ולמנוע איומי סייבר פוטנציאליים.<ref></ref> החברה משחררת מעת לעת עדכון תוכנה ללקוחותיה על מנת שאלה יהיו מוגנים מפני איומי אבטחה חדשים.<ref></ref>

== הבאג ==
ב-19 ביולי 2024, בשעה 4:09 לפנות בוקר (זמן UTC), שיחררה החברה עדכון תוכנה למנהל ההתקן של Falcon עבור מחשבים ושרתים המריצים את מערכת ההפעלה חלונות. לטענת מומחים, טלאי התוכנה לא עבר תהליך בדיקה כנדרש, ולא נבדק על מערכות דמה על מנת לוודא שאין בו תקלות, לפני ששוחרר לציבור.<ref></ref> מיד לאחר הפצתו, גרם העדכון למחשבים להיתקע בלולאת אתחול או לגרום להם להכנס למצב Recovery, ובכך למנוע מהם לטעון את מערכת ההפעלה כנדרש.<ref name=":0"></ref>

ראשוני ההתקנים שהושפעו מהתקלה היו מכונות וירטואליות שרצו תחת סביבת הענן של מיקרוסופט, Azure.<ref></ref> בשעה 6:48, דיווחו גם שירותי המחשוב של גוגל על התקלה. בכלל הדיווחים נמסר כי התקלה השפיעה באופן בלעדי על עמדות מחשוב והשרתים שהריצו את מערכת ההפעלה חלונות והותקנה בהם התוכנה של קראודסטרייק,<ref name=":3"></ref> ובשעה 7:15, הצביעה גוגל כי מקור התקלה הוא בעדכון התקול שהפיצה קראודסטרייק.<ref></ref>

התקלה השפיעה על מחשבים המריצים את מערכות ההפעלה חלונות 10 ו-11,<ref name=":0" /> אך דווח גם כי מחשבים שהריצו חלונות 7 ו-8.1 (שהתמיכה הרשמית בהן הופסקה ב-2020 ו-2023 בהתאמה) הושפעו מהתקלה.<ref></ref> מחשבי מקינטוש המריצים את מערכת ההפעלה macOS, מחשבים המריצים מערכות הפעלה דמויות יוניקס (לינוקס, סולאריס ועוד), ומרבית המחשבים הביתיים המריצים את חלונות לא הושפעו מהתקלה.<ref name=":3" />

ב-5:27 שיחזרה החברה את העדכון וביטלה את הפצתו, ומחשבים שהופעלו לאחר שעה זו לא הושפעו מהתקלה.<ref></ref>

בשעות שלאחר מכן, אישר מנכ"ל קראודסטרייק את הטענות לפיהן מוצר התוכנה התקול שהופץ על ידם גרם לתקלות המחשוב הרבות שדווחו.<ref name=":4"></ref> בשעה 9:45 כתב מנכ"ל קראודסטרייק בחשבון ה-X שלו<ref></ref> ששוחרר תיקון לבעיה<ref></ref>. כמו כן, אישר המנכ"ל כי לא מדובר במתקפת סייבר.<ref name=":4" />

=== תיאור ===
התקלה נגרמה כתוצאה מעדכון תקול לקובץ ההגדרות Channel File 291 של מנהל ההתקן של Falcon, שגרם לשגיאה לוגית ברכיב הליבה של החיישן וגרם למחשבים שהושפעו ממנו לסרב לטעון את מערכת ההפעלה תוך הצגת מסך המוות הכחול עם קוד השגיאה <code>PAGE_FAULT_IN_NONPAGED_AREA</code>.

הבעיה החמירה עוד יותר במחשבים שבהם תוכנו של הדיסק הקשיח הוצפן תוך שימוש במערכת ההצפנה BitLocker, כמקובל בתאגידים רבים, כיוון שניסיון לתקן את המחשבים שהושפעו מהתקלה דרש גישה לשרת שאכסן את מפתחות ההצפנה של המחשבים שבארגון, אך לא היה ניתן לגשת לשרת כיוון שגם מערכת ההפעלה שלו הושפעה מהתקלה.<ref></ref>

== תיקון ==
קראודסטרייק פרסמה דרך עקיפה לתקן את הבעיה, הכוללת אתחול של מחשב Windows במצב בטוח ומחיקת קובצי מנהל ההתקן <ref></ref>:<syntaxhighlight>
%windir%\System32\drivers\CrowdStrike\C-00000291*.sys
</syntaxhighlight> מעקף זה דורש מהטכנאים לעבור באופן ידני על כל מכשיר מושפע<ref name="the-register-workaround"></ref><ref></ref>.

== השפעה ==
השבתות של שירותים שונים נחוו ברחבי העולם<ref name=":1"></ref><ref name=":2"></ref><ref></ref>. מכיוון שמערכות IT רבות ברחבי העולם משתמשות ב-Windows ובתוכנה, הפסקות דווחו במגזרים עסקיים רבים<ref></ref>.

=== תחבורה אווירית ===
התחום המושפע ביותר היה התחבורה האווירית.
יותר מ-1,000 טיסות בוטלו בעולם.

מטוסים לא הורשו לנחות בנמל התעופה ציריך קלוטן<ref name=":532"></ref>.

חברת התעופה ויז אייר הודיעה ב-X (לשעבר טוויטר) שפעילותה מושפעת מ"תקרית עולמית של ספקי שירותים חיצוניים", וששירותיה המקוונים יעברו למצב לא מקוון לצורך תחזוקה<ref></ref><ref></ref>.

ישויות גרמניות רבות נתקלו בבעיות, ובהן נמל התעופה הבין-לאומי ברלין ברנדנבורג<ref></ref>, שהפסיק את הטיסות עד 11 בבוקר. גם חברת לופטהנזה נפגעה.

בארצות הברית בוטלו כלל הטיסות של חברות התעופה יונייטד, דלתא איירליינס ואמריקן איירליינס. טיסות שהיו באוויר המשיכו במסלולן, אך טיסות חדשות לא המריאו.

==== ישראל ====
לפי משרד הבריאות, התקלה השפיעה על כמה בתי חולים בישראל: שערי צדק, שיבא, ברזילי, וולפסון, רמב"ם, שמיר ועוד, גם במוקד מגן דוד אדום דווח על פגיעה במערכות<ref></ref>.

בשל התקלה, נמל אשדוד לא סיפק שירות למשאיות ולאוניות.

מערכות חברת החשמל נפגעו, ובעקבות זאת מספר החירום 103 לא היה פעיל<ref name=":6" />. חברת דואר ישראל לא סיפקה שירות בסניפים, במוקדי הטלפון ובאתר האינטרנט<ref name=":6" />.

==== בריטניה ====
ערוץ החדשות סקיי ניוז, המשדר בכל שעות היממה, הפסיק את שידוריו עקב התקלה<ref></ref>, וכך גם הערוץ לילדים CBBC של רשות השידור הציבורית, ה-BBC. שדות תעופה חוו קשיים, ביניהם נמל התעופה אדינבורו, שבו קפאו הלוחות המפרטים את הטיסות היוצאות,<ref name="auto"></ref> ונמל התעופה לונדון גטוויק, שבו סריקת ברקוד אוטומטית הפסיקה לפעול והיה צורך לבדוק באופן ידני. גם חברות הרכבת המקומיות נפגעו.<ref name="auto" /> הבורסה לניירות ערך בלונדון פעלה כרגיל אך לא הצליחה לפרסם עדכוני חדשות לאתר שלה.

==== ארצות הברית ====
בשירות 911 חלו שיבושים בחלקים מסוימים של אלסקה<ref></ref>, אריזונה<ref></ref>, פלורידה<ref></ref>, אינדיאנה<ref></ref>, קנזס<ref></ref>, מישיגן<ref></ref>, מינסוטה<ref></ref>, ניו יורק<ref></ref>, אוהיו<ref></ref> ופנסילבניה<ref></ref>. 911 היה מושבת בכל ניו המפשייר<ref></ref><ref name=":5"></ref>. כמו כן אלסקה חוותה בעיות במוקדים טלפוניים שאינם מיועדים למקרי חירום.<ref name=":5" />

=== השפעה על החברה ===
מניות החברה ירדו במסחר המקדים בניו יורק בכ-13%.

==קישורים חיצוניים==

* 
* 
* 
<div class="mw-content-ltr">
* 
</div>

== הערות שוליים ==

קראודסטרייק
קטגוריה:ניהול משבר
קטגוריה:מיקרוסופט
קטגוריה:2024